Avisåret 1910

Avisåret 1910 er en oversikt over etableringer, nedleggelser, hendelser, prisvinnere og personer med tilknytning til aviser i 1910.

Hendelser
Den sveitsiske avisen Tagblatt der Stadt St. Gallen som ble grunnlagt i 1839 og er den største dagsavisen i det østlige Sveits, skifter navn til St. Galler Tagblatt.

Etableringer
29. september: Dagsavisen Saltens Fremtid (Nordlands Framtid) kommer ut med sin første utgave. Edvard Jørstad var den første redaktøren og var det til 1919. Fusjonerte med Nordlandsposten til Avisa Nordland i 2002.
Propheten blir etablert som Studentersamfundet i Trondhjems håndskrevne avis. Avisen er Skandinavias eldste studentavis.
Dagsavisen Tidens Tegn kommer ut for første gang i Oslo. Den ble grunnlagt av Olaf Anton Thommessen som var redaktør fram til 1917. Avisen ble nedlagt i 1941.  
Waren Sardne norsksamisk avis kommer ut for første gang. Den ble utgitt i perioden 1910-1913 og 1922–1927. Navnet er sørsamisk, og betyr Budskap fra fjellet eller Underretning fra fjellet. Utgiver og redaktør var Daniel Mortenson.

Nedleggelser
Den danske avisen Dannebrog (avis) nedlegges. Den utkom første gang 1892.
Avisen Aalesunds socialdemokrat som utkom i Ålesund fra 1908 nedlegges.

Fødsler
5. mars: Ennio Flaiano, italiensk forfatter, manusforfatter og journalist (død 1972)
24. april: Erik Seidenfaden, en dansk journalist, korrespondent og avisredaktør (død 1990)
3. mai: Norman Corwin, amerikansk journalist
28. juni: Erich Kuby, tysk journalist og forfatter (død 2005)
1. august: Gerda Taro, journalist og krigsfotograf (død 1937)
11. september: Manuel Mujica Láinez, argentinsk forfatter og journalist (død 1984)
13. oktober: Claes Gill, norsk forfatter, journalist, dikter og skuespiller (død 1973)
24. oktober: Gunter d'Alquen, journalist under det tredje riket (død 1998)

Dødsfall
7. februar: Josef Schöffel, østerriksk journalist og politiker (født 1832)
21. april: Mark Twain, amerikansk humorist, forfatter, journalist og foreleser (født 1835)

Se også